Argailo ežeras

Argailo ežeras () – tvenkinys Australijos šiaurėje, Vakarų Australijos valstijoje, Kimberlio regione. Didžiausias gėlo vandens telkinys Australijos žemyne.Ord River Irrigation Scheme, Kimberley Development Commission. Archyvuota 2007-05-09. Nuoroda tikrinta 2022-02-19. Sudarytas, 1972 m. patvenkus Ordo upę. Ežero plotas 730–980 km², tūris 5 797 mln. m³Lake Argyle, Encyclopaedia Britannica. Nuoroda tikrinta 2022-02-19. (didžiausias 10 700 mln. m³).Statistics , Lake Argyle. Nuoroda tikrinta 2022-02-19. Krantai vingiuoti, daugiausia statūs, gausu įlankų ir salų. Per ežerą teka Ordas, įteka Lanko upė ir kiti mažesni upeliai. Nuo 1990 m. kartu su gretimu Kananaros ežeru (tvenkiniu) saugomas Ramsaro konvencijos.Lakes Argyle and Kununurra, Australian Wetlands Database. Nuoroda tikrinta 2022-02-19.

Ežero vandens lygis svyruoja priklausomai nuo kritulių, vandens išgaravimo ir naudojimo drėkinimui. Vandens lygio svyravimai trukdo pakrantėms apaugti augalija; vis dėlto vietomis yra tankiai suaugusių medžių. Ežere suskaičiuotos 74 vandens paukščių rūšys, daugiau kaip 15 žuvų rūšių. Veisiasi gėlavandeniai krokodilai (pastebėta ir briaunagalvių krokodilų),Michael Bennett, Fatal crocodile attack 'inevitable' , The West Australian, 2010-03-26. Nuoroda tikrinta 2022-02-19. gėlavandeniai vėžliai, vandeninės žiurkės, vėžiai. Vanduo naudojamas drėkinimui, deimantų kasykloms, namų ūkiams. Veikia 1996 m. pastatyta 30 MW galingumo hidroelektrinė.Hydro-Power, Lake Argyle. Nuoroda tikrinta 2022-02-17. Lankomas turistų – rengiamos išvykos, stebimi paukščiai, meškeriojama, plaukiojama valtimis.

Vienintelė gyvenvietė ežero pakrantėje – Leik Argailas (Lake Argyle), įkurta užtvankos statyboms, šiuo metu skirta turistų aptarnavimui.Lake Argyle, WA, Aussie Towns. Nuoroda tikrinta 2022-02-19.

 Šaltiniai 

 Nuorodos 
 Lake Argyle

Kategorija:Australijos tvenkiniai
Kategorija:Vakarų Australija